ai4bharat/Pralekha huggingface dataset:
கனரகத் தொழில்கள் அமைச்சகம்
வளர்ந்து வரும் தொழில்நுட்பத்திற்காக வாகனத் தொழில்நுட்பத்திற்கான சர்வதேச மையம் நார்த்கேப் பல்கலைக்கழகத்துடன் புரிந்துணர்வு ஒப்பந்தத்தில் கையெழுத்திட்டுள்ளது
மின்சார வாகன உற்பத்தித் துறையில் ஆராய்ச்சி மற்றும் குறுகிய மற்றும் இடைக்கால பயிற்சி வகுப்புகளை இணைந்து நடத்துவதற்காக தொழில்நுட்பத்திற்கான சர்வதேச மையம், குருகிராமில் உள்ள நார்த்கேப் பல்கலைக்கழகத்துடன் புரிந்துணர்வு ஒப்பந்தத்தில் கையெழுத்திட்டுள்ளது. இதற்கான ஒப்பந்தத்தில் வாகனத் தொழில்நுட்பத்திற்கான சர்வதேச மையத்தின் அலுவல் இயக்குநர் திருமதி பமீலா டிக்குவும், நார்த்கேப் பல்கலைக்கழகத்தின் துணைவேந்தர், பேராசிரியர் நுபுர் பிரகாஷும் கையெழுத்திட்டனர்.
இந்நிகழ்ச்சியில் பேசிய திருமதி பமீலா டிக்கு, வளர்ந்து வரும் துறையான மின்சார வாகன உற்பத்தித் துறையில், ஒப்பந்தம் செய்துகொள்வதன் மூலம், தொழிற்சாலைக்கான திறன் மேம்பாட்டுக்காக நீண்டகால நட்புறவை எதிர்நோக்கியிருப்பதாகத் தெரிவித்தார்.
பின்னர் பேசிய பேராசிரியர் நுபுர் பிரகாஷ், ஆர்வமுள்ள மாணவர்களுக்காக உகந்த படிப்புத் திட்டத்தை நார்த்கேப் பல்கலைக்கழகம் அளிக்கும் என்று கூறினார்.
மத்திய கனரக தொழில்துறை அமைச்சகத்தின் கீழ், மனேசரில் கடந்த 1996ஆம் ஆண்டு முதல் வாகனத் தொழில்நுட்பத்திற்கான சர்வதேச மையம் செயல்பட்டு வருகிறது.
மத்திய சாலைப்போக்குவரத்து மற்றும் நெடுஞ்சாலைத்துறை அமைச்சக அறிவிக்கையின்படி, மத்திய மோட்டார் வாகன சட்டவிதியின் கீழ், இது வாகனங்களுக்கான பரிசோதனை மையமாக செயல்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1855418
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதி அமைப்பின் 65 –வது நிறுவன நாள் கொண்டாட்டங்களை புதுதில்லியில் திருமதி சுமித்ரா மகாஜன் தொடக்கி வைத்தார்.
புதிய வேலைவாய்ப்பு வழிவகைகளை உருவாக்க மத்திய அரசு முயற்சி மேற்கொண்டுள்ளது: திரு சந்தோஷ் குமார் கங்குவார்
ஊழியர் வருங்கால வைப்பு நிதி அமைப்பு  தனது பயனாளிகளின் வருங்கால வைப்பு நிதி, ஓய்வு ஊதியம், காப்பீடு தொகை பெறுவதற்கான கோரிக்கைகளை விரைந்து பரிசீலனை செய்வதற்கென தனது சேவைகளை டிஜிட்டல் மயமாக்கி வருவதற்கு மக்களவை தலைவர் திருமதி சுமித்ரா மகாஜன் பாராட்டுத் தெரிவித்தார். புது தில்லியில் இன்று  இ பி எஃப் ஒ –வின் 65 –வது நிறுவன நாள் கொண்டாட்டங்களைத் தொடக்கி வைத்த அவர் இதைத் தெரிவித்தார்.
நிகழ்ச்சியில் பேசிய மத்திய தொழிலாளர் நலன் மற்றும் வேலை வாய்ப்புத் துறை  இணை அமைச்சர் திரு சந்தோஷ் குமார் கங்குவார், 1952 ஆம் ஆண்டு இ பி எஃப் ஒ உருவாக்கப்பட்டதற்கு பிறகு பெரிய முன்னேற்றத்தைக் கண்டுள்ளது என்றார். கடந்த 65 ஆண்டுகளில் இ பி எஃப் ஒ பல சாதனைகளை நிகழ்த்தியிருப்பதாக அவர் கூறினார். தொடக்கத்தில் 5.5 லட்சம் பயனாளிகளை மட்டுமே கொண்டிருந்த இ பி எஃப் ஒ தற்போது 4.5 கோடி ஊழியர்களை தன்வசம் கொண்டுள்ளது என்றார். இ பி எஃப் ஒ தொடக்கத்தில் 1267 நிறுவனங்களுக்கு மட்டுமே சேவை புரிந்ததாகவும் தற்போது அந்நிறுவனம் 10 லட்சத்துக்கும் கூடுதலான நிறுவனங்களை தன்னகத்தே கொண்டுள்ளது என்றும் தெரிவித்தார்.
ஊழியர்கள் இ பி எஃப் ஒ –வில் சேருவதற்கு ஆன்லைன் மூலம் பதிவு செய்யும் நடைமுறையை விரைவுப்படுத்த பல புதிய செயல்பாடுகள் தொடங்கப்பட்டுள்ளதாக தொழிலாளர் நலத்துறை அமைச்சர் தெரிவித்தார். தற்போது இ பி எஃப் ஒ தனது சேவையை அமைப்புசாரா தொழிலாளர்களுக்கும் விரிவாக்கியுள்ளது என்றார் அவர்.
பிரதமர் திரு நரேந்திர மோடி தலைமையில் புதிய வேலை வாய்ப்புகளையும், சுய வேலைவாய்ப்புகளையும் உருவாக்க மத்திய அரசு மனப்பூர்வமாக நடவடிக்கை எடுத்து வருகிறது என்று திரு கங்குவார் கூறினார். முத்ரா திட்டம் அதிக அளவில் சுய வேலைவாய்ப்புகளை ஏற்படுத்தியுள்ளதாகவும் இத்திட்டத்தில் 4 லட்சம் கோடி ரூபாய் அளவுக்கு கடன்களை 9.5 கோடி மக்களுக்கு வழங்கியதால் இது சாத்தியமானது என்றும் அவர் தெரிவித்தார்
நிகழ்ச்சியல் பேசிய தொழிலாளர் நலன் வேலைவாய்ப்பு அமைச்சக செயலாளர் திருமதி சத்தியவதி, 2017 ஆம் ஆண்டு ஜனவரி முதல் ஜூன் மாதம் வரையிலான 6 மாத காலத்தில் கூடுதலாக ஒரு கோடி உறுப்பினர்களைச் சேர்த்து இ பி எஃப் ஒ அமைப்பு சாதனை புரிந்துள்ளதாகத் தெரிவித்தார்.
டிஜிட்டல் இந்தியா முயற்சிகளை கடைபிடிக்க இ பி எஃப் ஒ உறுதி பூண்டிருப்பதாக இந்த அமைப்பின் ஆணையாளர் டாக்டர் வி பி ஜாய் தெரிவித்தார். 2018 ஆகஸ்ட் 15 –ம் தேதி வாக்கில் இ பி எஃப் ஒ முற்றிலும் டிஜிட்டல் மயமாக்கப்பட்ட, காகித ஆவணம் இல்லாத அலுவலகமாக மாறிவிடும் என்று அவர் நம்பிக்கை தெரிவித்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 9 ஆண்டுகளில் காலாவதியான 2,000 சட்டங்கள் நீக்கப்பட்டுள்ளதாக மத்திய அமைச்சர் டாக்டர் ஜிதேந்திர சிங் தகவல்
பிரதமர் திரு.நரேந்திர மோடி தலைமையிலான அரசு, ஆட்சியையும், வணிகத்தையும் எளிதானதாக மாற்றும் நோக்கில் கடந்த 9 ஆண்டுகளில் 2 ஆயிரத்துக்கும் மேற்பட்ட காலாவதியான விதிகள் மற்றும் சட்டங்களை நீக்கியுள்ளதாக மத்திய இணையமைச்சர் டாக்டர் ஜிதேந்திர சிங் தெரிவித்துள்ளார். யஷ்ராஜ் ஆராய்ச்சி அறக்கட்டளை  ஏற்பாடு செய்திருந்த விழாவில் தலைமையேற்று யஷ்ராஜ் பாரதி சம்மான்  விருதுகளை வழங்கிப் பேசிய அவர், காலனியாதிக்க மனோ நிலையை தொடர்வதை விரும்பிய இதர ஆட்சியாளர்களைப் போலன்றி காலாவதியான விதிகள் மற்றும் சட்டங்களை நீக்குவதில் பிரதமர் மோடி உறுதியாக இருந்ததாகத் தெரிவித்தார்.
2014-ம் ஆண்டு மே மாதம் பிரதமர் மோடி ஆட்சிக்கு வந்த மூன்று மாதங்களுக்குள், அரசு அதிகாரிகளிடமிருந்து சான்றிதழ் பெறும் நடைமுறை நீக்கப்பட்டதை அமைச்சர் நினைவு கூர்ந்தார். ஓய்வூதியம் பெறுவதில் முகத்தை அடையாளம் காணும் தொழில்நுட்பம் அறிமுகப்படுத்தப்பட்டதனால், மூத்த குடிமக்கள் வாழ்க்கைச் சான்றிதழ் பெறுவதில் இருந்த சிரமம் குறைந்ததாகவும் அவர் கூறினார். பெரும்பாலான சேவைகள் இணைய வழியில் மாற்றப்பட்டதால் வெளிப்படைத்தன்மை அதிகமானதாகவும் அமைச்சர் கூறினார்.
சுகாதாரத் துறையில் ஏற்பட்ட தொழில்நுட்பத்தினால் கொரோனா காலத்தில் தொலைதூர மற்றும் கிராமப்புற பகுதிகளில் சுகாதார சேவைகளை வழங்க முடிந்ததாகவும் அமைச்சர் ஜிதேந்திர சிங் கூறினார். இந்த அரசு தொழில்நுட்பம் மற்றும் கண்டுபிடிப்புகளை ஊக்குவிப்பது மட்டுமல்லாமல், சுகாதாரத் துறையிலும் புதிய கண்டுபிடிப்புகளை மேற்கொள்ள ஸ்டார்ட்அப்களை அனுமதித்தால், மக்களின் வாழ்க்கையே மாறியுள்ளதாகவும் அமைச்சர் கூறினார்.
கடந்த 70 ஆண்டுகளாக இருந்த ஆட்சிகளின் முக்கியத்துவம் வேறாக இருந்ததாகவும், ஆனால் இத்தனை ஆண்டுகளில் செய்ய வேண்டியதெல்லாம் கடந்த 9 ஆண்டுகளில் செய்யப்பட்டுள்ளதாகவும் அவர் கூறினார். பிரதமரின் செய்தியை நாட்டிலுள்ள ஒவ்வொரு வீட்டிற்கும் கொண்டு செல்வதற்கான யஷ்ராஜ் ஆராய்ச்சி அறக்கட்டளையின்  முயற்சிகளுக்கு மத்திய இணையமைச்சர் டாக்டர் ஜிதேந்திர சிங் மகிழ்ச்சி தெரிவித்தார்.
மனித வள மேம்பாட்டு அமைச்சகம்
கோவிட் 19 தொற்றுநோய் பரவிக் கொண்டிருக்கும் நிலையில், நாட்டிலுள்ள மத்திய பல்கலைக்கழகங்களின் துணைத் தலைவர்கள்/ துணைவேந்தர்களுடன் மத்திய மனித ஆற்றல் மேம்பாட்டுத்துறை அமைச்சர் திரு.ரமேஷ் பொக்ரியால் ‘நிஷாங்க்’ காணொளி மாநாடு.
கோவிட் 19 பரவிக் கொண்டிருக்கும் நிலையில், நாட்டிலுள்ள அனைத்து மத்திய பல்கலைக்கழகங்களின் துணைத் தலைவர்களுடன், மத்திய மனித ஆற்றல் மேம்பாட்டுத் துறை அமைச்சர் திரு ரமேஷ் பொக்ரியால் நிஷாங்க் காணொளி மூலம் உரையாடினார்.
ஸ்வயம் மற்றும் ஸ்வயம் பிரபா என்ற திட்ட உத்திகள் மூலமாகவும், மின்னணு ஊடகங்கள் மூலமாகவும் பாடத்திட்டங்களை கற்பதற்குத் தங்களது மாணவர்களையும், ஆசிரியர்களையும் ஊக்குவிக்கவேண்டும் என்று மனித ஆற்றல் மேம்பாட்டுத் துறை அமைச்சர் அனைத்து மத்தியப் பல்கலைக்கழகத் துணை வேந்தர்களுக்கும் உத்தரவிட்டுள்ளார். ஆன்லைன் கல்வித் திட்டத்தை பரவலாக்கவும், மேம்படுத்தவும், ஆன்லைன் தேர்வுகள் வைப்பது தொடர்பாக ஆலோசனைகள் வழங்கவும் இந்திராகாந்தி தேசிய திறந்தவெளி பல்கலைக்கழகத்தின் துணை வேந்தர் பேராசிரியர் நாகேஸ்வர ராவ் தலைமையில் ஒரு குழு அமைக்கப்பட்டிருப்பதாகவும் திரு பொக்ரியால் தெரிவித்தார்.
(Visitor Counter : 119
குடியரசுத் துணைத் தலைவர் செயலகம்
விவசாயத்தை மீட்கவும், அதனை நீடிக்கவல்லதாக உருவாக்கவும் கூட்டுறவுகள் அதற்கான சக்தியை பெற்றுள்ளன: குடியரசுத் துணைத் தலைவர்
விவசாயத்தை மீட்கவும், அதனை நீடிக்கவல்லதாக உருவாக்கவும் கூட்டுறவுகள் அதற்கான சக்தியை பெற்றுள்ளன என்று குடியரசுத் துணைத் தலைவர் திரு.எம். வெங்கையா நாயுடு தெரிவித்துள்ளார். புதுதில்லியில் இன்று  அவர், இந்திய தேசிய கூட்டுறவு ஒன்றியம் ஏற்பாடு செய்திருந்த 19வது வைகுந்த் பாய் மேத்தா நினைவு சொற்பொழிவு ஆற்றினார். இந்த நிகழ்ச்சியில் வேளாண் மற்றும் விவசாயிகள் நலத்துறை இணையமைச்சர் திரு. கஜேந்திரசிங் ஷெகாவத் மற்றும் முக்கிய பிரமுகர்கள் கலந்துகொண்டனர்.
உரங்களின் சரியான பயன்பாடு பற்றி விவசாயிகளுக்கு பயிற்சி அளிக்கும் மற்றும் வேளாண்மையில் புதிய தொழில்நுட்பங்களை புரிந்துகொள்ள அவர்களுக்கு உதவி செய்யும் பணிகளை கூட்டுறவு அமைப்புகள் மேற்கொள்ளவேண்டும் என்று குடியரசுத் துணைத் தலைவர் கேட்டுக்கொண்டார். கூட்டுறவு அமைப்புகளை வலுப்படுத்துவது அவசியம் என்றும், அப்போதுதான், விவசாயிகளின் நலனுக்காக அவர்கள் பாடுபடவும், அவர்களுக்குத் தேவைப்படும் நேரத்தில் நியாயமான வட்டிவீதத்தில் கடன் வழங்கவும் முடியும் என்று அவர் மேலும் கூறினார்.
கூட்டுறவு இயக்கத்தில் பெண்களின் பங்கேற்பு அதிகரிக்கவேண்டும் என்று குடியரசுத் துணைத் தலைவர் அழைப்பு விடுத்தார். நகர்ப்புற-ஊரக இடைவெளிக்கு பாலமாக இருப்பதிலும், வருவாய் அதிகரிப்பை உருவாக்கும் வாய்ப்புகளை வழங்குவதிலும் கூட்டுறவுத் துறைக்கு பெரும் பங்கு இருப்பதாக அவர் தெரிவித்தார். பெண்களின் பங்கேற்பு ஊரகப் பகுதிகளில் பொருளாதார செயல்பாட்டை மேலும் வலுப்படுத்தும் என்று அவர் கூறினார்.
==============
(Visitor Counter : 109
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 187-வது நாள்: 41.76 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 41.76 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 20.83 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 10,04,581 பயனாளிகள் தங்களது முதல் டோஸ் தடுப்பூசியையும், 95,964 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 13,04,46,413 பேர் முதல் டோசையும், 53,17,567 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், மகாராஷ்டிரா மற்றும் உத்தரப் பிரதேசம் ஆகிய மூன்று மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 7535536 பேர் முதல் டோஸ் தடுப்பூசியையும், 357132 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 237330 பேர் முதல் டோஸ் தடுப்பூசியையும், 1757 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737584
-----
(Visitor Counter : 224
சிறப்பு சேவைகள் மற்றும் கட்டுரைகள்
வாடிக்கையாளர் அஞ்சல் குறை தீர்ப்பு முகாம்
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு நாள் வரும் 27.12.2021  காலை 11.00 மணியளவில் முதன்மை அஞ்சல் அதிகாரி, சென்னை பொது அஞ்சல் அலுவலகத்தில் நடை பெற உள்ளது.
சென்னை பொது அஞ்சல் அலுவலகத்தினால் மட்டும் அளிக்கப்படும் அஞ்சலக சேவைகள் குறித்து ஆலோசனைகள் / குறைகள் ஏதேனும் இருப்பின் வாடிக்கையாளர்கள் நேரிலோ அல்லது அஞ்சல் மூலமாகவோ அதன் விவரங்களை திரு. பி. முருகேசன், முதன்மை அஞ்சல் அதிகாரி, சென்னை பொது அஞ்சல் அலுவலகம், சென்னை 600 001 என்ற முகவரிக்கு 24.12.2021 தேதிக்குள் வந்து சேரும் படி அனுப்பிவைக்குமாறு சென்னை பொது அஞ்சல் அலுவலகம் முதன்மை அஞ்சல் அதிகாரி கேட்டுக்கொண்டுள்ளார்.
குடியரசுத் தலைவர் செயலகம்
முகலாய தோட்டம் மார்ச் 16, 2022 வரை  காலை 10 மணி முதல் மாலை 5 மணி வரை  பொதுமக்கள் பார்வைக்கு திறந்திருக்கும்
காலை 10 மணி முதல் மாலை 5 மணி வரை ஒரு மணி நேர அளவிலான 7 முன்பதிவு செய்யப்பட்ட நேர ஒதுக்கீடுகள் உள்ளன. கடைசி நபர் நுழைவு மாலை 4 மணியாகும். ஒவ்வொரு ஒருமணிநேரத்திற்கும் அதிகபட்சமாக 300 பேர் வரை அனுமதிக்கப்படுவார்கள். இந்த பயணத்தின் போது பார்வையாளர்கள் முகக் கவசம் அணிதல், சமூக இடைவெளியை கடைபிடித்தல் போன்ற கோவிட் வழிகாட்டு நெறிமுறைகளை பின்பற்ற வேண்டும். நுழைவாயிலில் உடல் வெப்ப பரிசோதனைக்கு உட்பட வேண்டும். முகக்கவசம் அணியாத பார்வையாளர்கள் அனுமதிக்கப்பட மாட்டார்கள்.
குடியரசுத் தலைவர் மாளிகையின் 35 ஆம் எண் நுழைவாயில் வழியாகவே பார்வையாளர்கள் உள்ளே சென்று வர வேண்டும். முன்பதிவு செய்வதற்கான இணைய தள முகவரி https://rashtrapatisachivalaya.gov.in or https://rb.nic.in/rbvisit/visit_plan.aspx.
பாதுகாப்பு அமைச்சகம்
தெலுங்கானா மாநிலம் செகந்தராபாத்த்தில் ராணுவ ஆள்சேர்ப்பு முகாம்
தெலுங்கானா மாநிலம் செகந்தராபாத்த்தில் உள்ள இராணுவ ஆயுதப் படை மையத்தின்  ஏபிசி மைதானத்தில் 29 நவம்பர் 2021 முதல் 30 ஜனவரி 2022 வரை ராணுவ ஆள்சேர்ப்பு முகாம் நடைபெறவுள்ளது.
தலைமையக பிரிவு ஒதுக்கீட்டின் கீழ் இந்த ஆள்சேர்ப்பு நடைபெறுகிறது. சிப்பாய் - தொழில்நுட்பம் , சிப்பாய் பொது பனி, சிப்பாய் - வர்த்தகம், சிறந்த - விளையாட்டு வீரர்கள் , சிப்பாய் கிளார்க்/ ஸ்டோர் கீப்பிங் தொழில்நுட்பக்   ஆகிய பணியிடங்களுக்கு ஆட்கள் எடுக்கப்படுகிறது.
குத்துச்சண்டை, கால்பந்து, கைப்பந்து, கூடைப்பந்து, ஹாக்கி, நீச்சல், மல்யுத்தம், தடகளம், கபடி மற்றும் கிரிக்கெட் ஆகிய விளையாட்டு துறைகளில் தேசிய அல்லது சர்வதேச போட்டிகளில் மாநிலம் அல்லது நாட்டிற்காக விளையாடிய வீரர்கள் விளையாட்டு வீரர்கள்  பிரிவில் விண்ணப்பிக்கலாம். இதற்கு விண்ணப்பிக்க, 26 நவம்பர் 2021 அன்று காலை 8.00 மணிக்கு தாபர் ஸ்டேடியம், ஏஓசி மையம் செகந்திராபாத்த்தில், விளையாட்டு போட்டியில் பங்கேற்க வர வேண்டும்.
இதர விவரங்களுக்கு விண்ணப்பதாரர்கள், ஏஓசி மைய தலைமையகம், கிழக்கு மாரெட்பல்லி, திரிமுல்கேரி, செகந்திராபாத், தெலுங்கானா- 500015 என்ற முகவரியில் தொடர்பு கொள்ளலாம். ஆள்சேர்ப்பு முகாம் பற்றிய கூடுதல் தகவலுக்கு ஏஓசி மைய தலைமையகத்தின் மின்னஞ்சல் முகவரி- airawat0804[at]nic[dot]in மற்றும் www.joinindianarmy[at]nic[dot]in என்ற இணையதளத்த்தை அணுகலாம்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769954
(Visitor Counter : 295
சுரங்கங்கள் அமைச்சகம்
2021-22 ஏப்ரல் – ஜனவரி காலத்தில் தாதுக்கள் உற்பத்தியின் மொத்த வளர்ச்சி 14.2 சதவீதமாக அதிகரித்துள்ளது
2022 ஜனவரி மாதத்திற்கான  தாதுப் பொருட்கள் உற்பத்திக் குறியீடு 124.7 ஆக அதாவது 2021-ஐ இதே காலத்துடன் ஒப்பிடுகையில் 2.8 சதவீதம் அதிகரித்திருந்தது. சுரங்கங்களுக்கான இந்திய குழுவின் அண்மைக்கால புள்ளி விவரங்கள் படி, 2021-22 ஏப்ரல் – ஜனவரி காலத்தில் தாதுக்கள் உற்பத்தியின் மொத்த வளர்ச்சி முந்தைய ஆண்டின் இதே காலத்தோடு ஒப்பிடுகையில் 14.2 சதவீதம் அதிகரித்துள்ளது.
2022 ஜனவரியில் முக்கியமான தாதுக்களின் உற்பத்தி நிலை: நிலக்கரி 796 லட்சம் டன், பழுப்பு நிலக்கரி 46 லட்சம் டன், பெட்ரோலியம்  25 லட்சம் டன், இரும்புத் தாது 215 லட்சம் டன், சுண்ணாம்புக் கல் 341 லட்சம் டன், பாக்சைட் 2157 ஆயிரம் டன், குரோமைட் 398 ஆயிரம் டன், செம்பு 10 ஆயிரம் டன், ஈயம் 29 ஆயிரம் டன், மாங்கனீஸ் தாது 264 ஆயிரம் டன், துத்தநாகம் 145 ஆயிரம் டன், பாஸ்போரைட் 118 ஆயிரம் டன், மேக்னசைட் 10 ஆயிரம் டன், இயற்கை எரிவாயு  2767 மில்லியன் கனமீட்டர், தங்கம் 107 கிலோகிராம், வைரம் 1 கேரட்.
2021 ஜனவரி மாதத்தை விட, 2022 ஜனவரி மாதத்தில் முக்கியமான தாதுக்களின் உற்பத்தி வளர்ச்சி நிலை: மேக்னசைட்  பழுப்பு நிலக்கரி , பாக்சைட் , தங்கம் , இயற்கை எரிவாயு  , நிலக்கரி .
முக்கியமான தாதுக்கள் உற்பத்தியில் எதிர்மறை வளர்ச்சி: சுண்ணாம்புக் கல் , பெட்ரோலியம்  , துத்தநாகம் , இரும்புத் தாது , மாங்கனீஸ் தாது , பாஸ்போரைட் , செம்பு , குரோமைட் , ஈயம் .
விவசாயத்துறை அமைச்சகம்
வேளாண் மற்றும் விவசாயிகள் நலத்துறையில் தூய்மை இயக்கத்திற்கான சிறப்பு முகாம் 2.0
மத்திய அரசு வழிகாட்டுதல்படி, வேளாண்மை மற்றும் விவசாயிகள் நலத் துறை தூய்மைக்கான சிறப்பு இயக்கம் 2.0-வை நடத்தியது. 2022 நவம்பர் முதல் 2023 ஆகஸ்ட் வரை அனைத்து மாநிலங்களிலும் உள்ள அனைத்து சார்நிலை / இணைக்கப்பட்ட அலுவலகங்கள், தன்னாட்சி அமைப்புகள் மற்றும் அனைத்து கள அலகுகளிலும் முடிவெடுப்பதில் செயல்திறனை அதிகரிப்பது தொடர்பான நடவடிக்கைகளை இத்துறை மேற்கொண்டது
2.0 சிறப்பு இயக்கத்தின் சாதனைகள்
மொத்தம் 1,06,774 மக்கள் குறைகள், 464 மக்கள் குறைதீர்ப்பு மனுக்களுக்கு தீர்வு காணப்பட்டது. இது தவிர, 23 நாடாளுமன்ற உறுப்பினர்களின் குறிப்புகள், 5 நாடாளுமன்ற உத்தரவாதங்கள்,
5 மாநில அரசு குறிப்புகள் மற்றும் 5 பிரதமர் அலுவலக குறிப்புகள் பைசல் செய்யப்பட்டுள்ளன.
சிறப்பு இயக்கம் 2.0-ன் ஒரு பகுதியாக, வேளாண்மை மற்றும் விவசாயிகள் நலத் துறை இ-அலுவலகம் 7.0-ஐ ஏற்றுக்கொண்டு அலுவலகங்களில் முழுமையாக செயல்படுத்தப்பட்டுள்ளது. இந்த இயக்கத்தின் போது, 2022-23 ஆம் ஆண்டில் வேளாண்மை மற்றும் விவசாயிகள் நலத்துறையின் அதிகாரப் பகிர்வு மறுஆய்வு செய்யப்பட்டு, திருத்தி அமைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1957602
சட்டம் மற்றும் நீதித்துறை அமைச்சகம்
உயர்நீதிமன்றங்களுக்கு கூடுதல் நீதிபதிகள் நியமனம்
இந்திய அரசியலமைப்பு சட்டப்பிரிவு 224-இன் உட்பிரிவு  அளித்துள்ள அதிகாரத்தைப் பயன்படுத்தி, உச்சநீதிமன்ற தலைமை நீதிபதியை கலந்தாலோசித்து, பின்வருபவர்களை உயர்நீதிமன்றங்களின் கூடுதல் நீதிபதிகளாக குடியரசுத் தலைவர் நியமித்துள்ளார். 14.5 2022-ன் அறிவிக்கையின்படி, அவர்கள் பொறுப்பேற்கும் நாளிலிருந்து அவர்களது பதவிக்காலம் செயல்பாட்டுக்கு வருகிறது.
நீதித்துறை அலுவலர்களான திருமிகு அனன்யா பந்தோபாத்யாயா, திருமதி ராய் சட்டோபாத்யாயா, திரு சுபந்து சமந்தா ஆகியோர் கொல்கத்தா உயர் நீதிமன்றத்தின் கூடுதல் நீதிபதிகளாகவும், வழக்கறிஞர் சச்சின் சிங் ராஜ்புத், சத்தீஷ்கர் உயர்நீதிமன்றத்தின் கூடுதல் நீதிபதியாகவும், வழக்கறிஞர் திருமதி ஷோபா அன்னம்மா ஈபன், கேரள உயர்நீதிமன்ற கூடுதல் நீதிபதியாகவும் நியமிக்கப்பட்டுள்ளனர்.
(Visitor Counter : 122
சிறப்பு சேவைகள் மற்றும் கட்டுரைகள்
அண்ணாசாலை தலைமை அஞ்சலகத்தில் குறைதீர்வு கூட்டம்
வரும் 23.06.2021 அன்று மாலை நான்கு மணியளவில் அண்ணாசாலை தலைமை அஞ்சலகத்தில் குறைதீர்வு கூட்டம் நடைபெற உள்ளது.
அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள் அதாவது மணியார்டர் / பதிவுத்தபால் / சேமிப்பு வங்கி முதலிய சேவைகளை பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின்னஞ்சல்  வாயிலாகவோ 20.06.2021 அன்றோ அல்லது அதற்கு முன்பாகவோ தலைமை அஞ்சலக அதிகாரி, அண்ணாசாலை தலைமை அஞ்சலகம், சென்னை 600 002 என்ற முகவரிக்கு, ”குறைதீர்வு முகாம்” என்ற தலைப்பில் அனுப்பி வைக்குமாறு கேட்டுக் கொள்ளப்படுகிறார்கள்.
மேலும், 23.06.2021 அன்று மாலை நான்கு மணியளவில் பயனாளிகள் குறை தீர்வு முகாமில் நேரில் வந்தும் கலந்து கொள்ளலாம் என்று அண்ணாசாலை தலைமை அஞ்சலக அதிகாரி திரு எம்.ஸ்ரீராமன் வெளியிட்டுள்ள செய்திக் குறிப்பில் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
தாய்மை அடையும் வயது, பேறுகால உயிரிழப்பைக் குறைப்பதற்கான தேவைகள் ஊட்டச்சத்து அளவை மேம்படுத்துதல் போன்றவை தொடர்பான விஷயங்கள் குறித்து பரிசீலிப்பதற்காக பணிக்குழு ஏற்படுத்தப்பட்டுள்ளது.
தாய்மை அடையும் வயது, பேறுகால உயிரிழப்பைக் குறைப்பதற்கான தேவைகள் ஊட்டச்சத்து அளவை மேம்படுத்துதல் போன்றவை தொடர்பான விஷயங்கள் குறித்து பரிசீலிப்பதற்காக பணிக்குழு ஒன்று அமைக்கப்பட்டுள்ளதாக 4 ஜூன் 20 20 அன்று அரசிதழ்  அறிவிப்பு ஒன்றை மத்திய அரசு வெளியிட்டுள்ளது.
இத்ற்கான பணிக்குழு வருமாறு:
- திருமிகு ஜெயா ஜெட்லி  - தலைவர்
- டாக்டர் வினோத் பால், உறுப்பினர் , நிதி ஆயோக் - உறுப்பினர் 
- செயலர், சுகாதாரம் மற்றும் குடும்ப நலத்துறை அமைச்சகம் - உறுப்பினர் 
- செயலர், மகளிர் மற்றும் குழந்தைகள் நல மேம்பாட்டு அமைச்சகம்- உறுப்பினர் 
- செயலர், பள்ளிக்கல்வி மற்றும் எழுத்தறிவுத்துறை உறுப்பினர் 
- செயலர், உயர்கல்வித்துறை- உறுப்பினர் 
- செயலர், சட்டத்துறை - உறுப்பினர் 
- திருமிகு நஜ்மா அக்தர்  - உறுப்பினர்
- திருமிகு வசுதா காமத் - உறுப்பினர்
- டாக்டர் தீப்தி ஷா  - உறுப்பினர்
இந்தப் பணிக்குழுவின் பணிக்குறிப்புகள் வருமாறு:
- பெண்களுக்கான திருமண வயது, தாய்மை அடையும் வயது ஆகியவற்றுக்கும் a) கருவில் இருக்கும் குழந்தை, கைக்குழந்தை, குழந்தை ஆகியோரின் ஊட்டச்சத்து நிலைமைக்கும், கருவுற்றிருக்கும் பெண்கள் , குழந்தை பிறந்தவுடன், அதற்குப் பிறகு இருக்கும் பெண்களின் சுகாதாரம், உடல் நலம், ஊட்டச்சத்து நிலைமை ஆகியவற்றுக்கான தொடர்புகள்.
b) குழந்தைகள் இறப்பு விகிதம் , மகப்பேறின் போது இறக்கும் விகிதம், மொத்த கருவுறும் விகிதம், பாலினப் பிறப்பு விகிதம், குழந்தைகளின் பாலின விகிதம் போன்ற முக்கிய அம்சங்கள்.
c) இந்த அம்சங்கள் தொடர்பான சுகாதார ஊட்டச்சத்து சம்பந்தப்பட்ட , தொடர்புள்ள வேறு விஷயங்கள் ஆகியவை குறித்து ஆய்வு செய்தல்.
- பெண்களிடையே உயர்கல்வியை வளர்ப்பதற்கான நடவடிக்கைகளுக்கான ஆலோசனைகளை அளித்தல்.
- பணிக் குழுவின் பரிந்துரைகளுக்கு ஆதரவாக தேவையான சட்டங்களை கொண்டுவருவதற்கான ஆலோசனைகள் / தற்போதைய சட்டங்களில் திருத்தங்களைக் கொண்டு வருதல் ஆகியவற்றுக்கான ஆலோசனைகளை வழங்குதல்.
- பணிக்குழுவின் பரிந்துரைகளை நடைமுறைப்படுத்துவதற்காக விரிவான திட்டங்களை கால வரையறையுடன் தயாரித்தல்.
- பணிக்குழு, தேவைப்படும் போது தனது கூட்டங்களுக்கு மற்ற நிபுணர்களை அழைக்கலாம்.
- இந்தப் பணிக்குழுவிற்கு நிதிஆயோக்கிலிருந்து செயலக உதவி அளிக்கப்படும். இக்குழு தனது அறிக்கையை 31 ஜூலை 2020க்குள் சமர்ப்பிக்க வேண்டும்
பிரதமர் அலுவலகம்
ஆசிய விளையாட்டுப் போட்டியில் தங்கம் வென்ற ஆண்கள் கிரிக்கெட் அணிக்கு பிரதமர் வாழ்த்து
ஹாங்ஜோவில் நடைபெறும் ஆசிய விளையாட்டுப் போட்டியில் முதன் முறையாக பங்கேற்று தங்கம் வென்ற ஆண்கள் கிரிக்கெட் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்
இது தொடர்பாக எக்ஸ் சமூக ஊடகப்பதிவில் பிரதமர் திரு.நரேந்திரமோடி கூறியிருப்பதாவது;
"ஆசிய விளையாட்டுப் போட்டியில் நமது ஆண்கள் கிரிக்கெட் அணி தனது அறிமுகப் போட்டியிலேயே தங்கம் வென்றது. இந்த வரலாற்று வெற்றிக்காக நமது கிரிக்கெட் வீரர்களுக்கு மனமார்ந்த வாழ்த்துக்கள். அவர்களின் ஆர்வமும், குழுப்பணியும் மீண்டும் நாட்டிற்கு பெருமை சேர்த்துள்ளது. அவர்களின் எதிர்கால முயற்சிகளுக்கு எனது வாழ்த்துக்கள்."
பாதுகாப்பு அமைச்சகம்
கிழக்கு விமானப்படை பிரிவு தளபதிகளின் மாநாடு
2021 ஆகஸ்ட் 26 மற்றும் 27 அன்று நடைபெற்ற கிழக்கு விமானப்படை பிரிவு தளபதிகளின் மாநாட்டில் கலந்து கொள்வதற்காக ஷில்லாங்கில் உள்ள கிழக்கு விமானப்படை பிரிவின் தலைமையகத்திற்கு விமானப்படை தளபதி, ஏர் சீஃப் மார்ஷல் ஆர் கே எஸ் பதூரியா வருகை புரிந்தார். கிழக்கு விமானப்படை பிரிவின் தலைமை அதிகாரி ஏர் மார்ஷல் அமித் தேவ் அவரை வரவேற்றார்.
கிழக்கு விமானப்படை பிரிவுக்கு வழங்கப்பட்டுள்ள செயல்பாட்டு இலக்குகளை அடைவதில் ஏற்பட்டுள்ள முன்னேற்றம் குறித்தும், தயார்நிலை குறித்தும் இரண்டு நாள் மாநாட்டில் ஆய்வு செய்யப்பட்டது.
மாநாட்டில் உரையாற்றிய விமானப்படை தளபதி, கிழக்கு விமானப்படை பிரிவின் முக்கியத்துவம் குறித்து எடுத்துரைத்ததோடு, திறன் வளர்த்தல் மற்றும் உள்கட்டமைப்பில் ஏற்பட்டுள்ள முன்னேற்றம் குறித்து திருப்தி தெரிவித்தார்.
இளம் வீரர்களுக்கு ஊக்கமளிக்குமாறு தளபதிகளை கேட்டுக்கொண்ட அவர், புதிய தலைமுறை அமைப்புகள் மற்றும் ஆயுத தளங்களை பயன்படுத்துவதற்கான பயிற்சிகள் அவர்களுக்கு வழங்கப்பட்டு, அவர்களின் திறமைகள் முழு அளவில் பயன்படுத்தப்பட வேண்டும் என்று கூறினார்.
கிழக்கு விமானப்படை பிரிவின் அனைத்து வீரர்களின் பங்களிப்பையும் பாராட்டிய விமானப்படை தளபதி, சிறந்து விளங்கிய மையங்களுக்கு பரிசுகளை வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749578
சுகாதாரம் மற்றும் குடும்ப நலத்துறை அமைச்சகம்
இந்தியாவில் தாய் சேய் இறப்பு விகிதம்: தமிழக நிலவரம்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் கீழ்காணும் தகவல்களை வழங்கினார்.
இந்திய தலைமை பதிவாளரின் மாதிரி பதிவு அமைப்பு அறிக்கையின் படி, குழந்தை இறப்பு விகிதம் 2015-ல் 1000 பிறப்புகளுக்கு 37-ல் இருந்து 2019-ல் தேசிய அளவில் 1,000 பிறப்புகளுக்கு 30 ஆகக் குறைந்துள்ளது.
தமிழ்நாட்டில் 2015-ல் 19 ஆக இருந்த 1000 பிறப்புகளுக்கான இறப்பு விகிதம், 2016-ல் 17 ஆகவும், 2017-ல் 16 ஆகவும், 2018-ல் 15 ஆகவும், 2019-ல் 15 ஆகவும் இருந்தது.
இந்திய தலைமை பதிவாளரின் மாதிரி பதிவு அமைப்பு அறிக்கையின் படி, தாய்மார்கள் இறப்பு விகிதம் 2015-17-ல் 8.1-ல் இருந்து 2016-18-ல் தேசிய அளவில் 7.3 ஆகக் குறைந்துள்ளது.
தமிழ்நாட்டில் 2015-17-ல் 4.8 ஆக இருந்த தாய்மார்கள் இறப்பு விகிதம், 2016-18-ல் 3.2 ஆக இருந்தது. தாய் சேய் இறப்பு விகிதத்தை குறைப்பதற்காக அனைத்து மாநிலங்கள் மற்றும் யூனியன் பிரதேசங்களுக்கு மத்திய சுகாதாரம் மற்றும் குடும்ப நல அமைச்சகம் ஆதரவளித்து வருகிறது. பல்வேறு திட்டங்களும் செயல்படுத்தப்பட்டு வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1796436
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 168.08 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 168.08 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796372